Sveit Álfhólsskóla lenti í 2 sæti á Norðurlandamóti barnaskólasveita í skák sem lauk í Stokkhólmi í dag eftir 2 - 2 jafntefli gegn A sveit Svía . Álfhólsskóli náði frábærum árangri á mótinu . Liðið vann 4 viðureignir og gerði eitt jafntefli . Þrátt fyrir það lentum við í 2 sæti því A sveit Svía fékk fleiri vinninga en sveitin okkar . Álfhólsskóli fékk hins vegar flest stig á mótinu eða 9 á móti 8 stigum Svía en í þetta sinn var það heildarfjöldi vinninga sem skar úr um sigurvegara og þar höfðu Svíar vinninginn . Við auðvitað óskum Svíunum til hamingju með sigurinn . Síðasta umferðin var mjög spennandi en ljóst var fyrir umferðina að viðureignin milli Álfhólsskóla og Svíanna væri hrein úrslitaviðureign . Jafnframt var ljóst að Álfhólskóli þyrfti að vinna 3.5 – 0.5 til að vinna mótið . Fyrstu tveim skákunum lauk með sigri Álfhólsskóla með glæsilegum sigrum Agnars og Róbert Leó og staðan því orðin 2 – 0 fyrir okkur og spennan því í hámarki . Dawid og Felix voru á þeim tímapunkti með vænlegri stöður en síðan sannaðist að kapp er best með forsjá . Þeir vissu báðir að við þyrftum að ná 1.5 vinningum út úr þessum 2 skákum og sóttu e.t.v full fast , sem getur verið hættulegt , og lentu um síðir báðir undir í sínum skákum . Það voru því vonsviknir en jafnframt stoltir strákar sem að lokum urðu að sætta sig við 2 sætið á mótinu og spennufallið mikið . Lokastaða mótsins varð eftirfarandi : Loka staða Skóli Álfhólsskóli Sveit Álfhólsskóla stóð sig mjög vel á þessu móti . Sveitin er mun yngri en sveit sigurvegaranna og á mjög vel skilið silfurverðlaunin . Nú tekur við áframhaldandi uppbyggingarstarf hjá Álfhólsskóla enda strákarnir staðráðnir í að vinna sér aftur inn keppnisrétt að ári en þá verður keppt í Finnlandi með það markmið klára þá málið . Það verður aðeins Róbert Leó sem færist upp um flokk en eftir verða Dawid , Felix og Agnar og Oddur sem var varamaður í þessu móti . Við segjum því eins og forsetinn okkar „ you aint seen nothing yet “ . Álfhólsskóli þakkar öllum þær góðu kveðjur sem okkur hafa borist meðan á mótinu stóð . Við þökkum einnig þjálfurum liðsins þeim Smára Rafni Teitssyni og Einar Hjalta Jenssyni fyrir frábært og öflugt starf með stráknum . Við viljum benda á að á næstunni hefjast að nýju skákæfingar fyrir nemendur skólans en nánara fyrirkomulag verður kynnt síðar . Þar gefst öllum áhugasömum nemendum tækifæri til að kynnast skákinni og öllum þeim leyndardómum og skemmtun sem hún býr yfir . Það er þannig markmið Álfhólsskóla að halda áfram að byggja upp skákina innan skólans og þannig laða áhugasama nemendur að þessu þroskandi og skemmtilega áhugamáli . Árangur strákanna okkar sýnir að við höfum svo sannarlega á sterkum grunni að byggja .